Diari Oficial de la Generalitat Valenciana


Sumari del DOGV 6780, del 23-05-2012 (2012/4533)

Notificació de la sentència dictada en el juí verbal de desnonament número 1083/2010.
-------------------------------------------------------------------------------------

### Dades del document

Número de DOGV
:   6780

Data del DOGV
:   23-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4533


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el juí verbal de desnonament número 1083/2010. [2012/4533]  
Procediment: assumpte civil 001083/2010  
Juí verbal: desnonament falta pagament 001083/2010.   
Part demandant: Comunitat de Propietaris baixos de l'edifici España.  
Part demandada: Nicolai Mazarov.   
Sobre: verbals arrendaticis.   
En el juí referenciat s'ha dictat la resolució que, literalment, és com es diu:  
« Dispositiva  
I. Estime la demanda interposada per la procuradora dels tribunals Agrela Pascual de Riquelme, en nom i representació de Comunitat de Propietaris baixos de l'edifici España, contra Nicolai Mazarov, en rebel·lia en les presents actuacions.   
II. Declare resolt el contracte arrendament de local de negoci firmat per les parts el dia 1 de novembre de 2003, per falta de pagament de la renda.  
III. Condemne Nicolai Mazarov:  
1. Al pagament de la quantitat de 16.856,04 euros, més les quantitats que es meriten fins a l'efectiva possessió de l'immoble, i l'interés legal corresponent des de la data d'interposició de la demanda.  
2. Que desallotge, deixant lliure i a disposició de la part actora, amb l'advertència de llançament per la policia, els locals de negoci número 4 i 5, sitis a Torrevieja, carrer del Timonel, número 1.  
3. Al pagament de les costes del procés.   
S'unirà una testimoniança d'esta resolució a les actuacions principals i se'n portarà l'original al llibre de sentències d'este Jutjat.   
Així, notifiqueu esta resolució a les parts i els preveniu que en contra pot interposar-se recurs d'apel·lació dins dels cinc dies següents a la seua notificació, que s'interposarà davant d'este Jutjat, i serà resolta per l'Audiència Provincial d'Alacant. Per a la interposició d'este recurs, la part haurà de consignar en el compte del Jutjat la quantitat de 50 euros. L'admissió del recurs necessita que, en preparar-se, s'haja consignat en l'oportuna entitat de crèdit i en el compte de depòsits i consignacions, obert a nom del Jutjat, la quantitat objecte de dipòsit, la qual cosa s'haurà d'acreditar. No s'admetrà a tràmit cap recurs que no tinga el dipòsit constituït, el Ministeri Fiscal quedarà exempt de constituir el depòsit. Si el recurrent haguera incorregut en defecte, omissió o error en la constitució del depòsit, es concedirà a la part el termini de dos dies per a l'esmena del defecte, amb aportació, si és el cas, de documentació acreditativa. De no efectuar-ho, es dictarà interlocutòria que pose fi al tràmit del recurs, o que inadmeta la demanda, i quede ferma la resolució impugnada (DA 15a de la LO 1/2009, de 3 de novembre, complementària de la Llei de reforma de la legislació processal per a la implantació de la nova oficina judicial, per la qual es modifica la Llei Orgànica 6/1985, d'1 de juliol, del Poder Judicial).  
  
Esta és la meua sentència, que pronuncie, mane i firme, en el dia de la data.  
Diligència de publicació. En el dia de la data, el jutge que subscriu esta resolució ha procedit a publicar-la per mitjà de lectura íntegra, constituït en audiència pública, de la qual cosa jo, la secretària judicial, en done fe».   
En atenció al desconeixement de l'actual domicili o residencia de la part demandada, per resolució de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en el tauler d'anuncis d'este Jutjat o butlletí oficial per a portar a efecte la diligència de notificació al demandat rebel.   
  
Torrevieja, 15 de març de 2012.- La secretària judicial: Eva Fernández Puga.